# Australian jalkapallomaajoukkue

### Wikipedia

Australia
Lempinimi | Socceroos
Liitto | Football Federation Australia
Valmentaja | Graham Arnold (väliaikainen)
Eniten otteluita | Alex Tobin (87)
Eniten maaleja | Damian Mori (29)

Kotipeliasu

Vieraspeliasu

Ensimmäinen peli Uusi-Seelanti 3 - 1 Australia (Dunedin, Uusi-Seelanti; 17. kesäkuuta 1922)
Suurinumeroisin voitto Australia 31 - 0 Amerikan Samoa (Coffs Harbour, Australia; 11. huhtikuuta 2001)
Suurinumeroisin tappio Australia 0 - 8 Etelä-Afrikka (Adelaide, Australia; 17. syyskuuta 1955)
MM-kilpailut
Esiintymiset | 2 (ensimmäiset 1974)
Paras sijoitus | Toinen kierros (2006)
OFC Nations Cup
Esiintymiset | 6 (ensimmäiset 1980)
Paras sijoitus | 1 (1980, 1996, 2000, 2004)

Australian jalkapallomaajoukkue on Australian jalkapalloliiton (Football Federation Australia) kokoama Australiaa jalkapallossa edustava maajoukkue. Sen virallinen lempinimi on Socceroos. Australia on esiintynyt jalkapallon maailmanmestaruuskilpailuissa kahdesti: vuosina 1974 ja 2006. Jälkimmäisessä turnauksessa Australia eteni aina neljännesvälieriin asti, kunnes Italia löi sen niukasti maalein 1-0.

Australian maajoukkueella ei tällä hetkellä ole päävalmentajaa, sillä joukkuetta vuodesta 2005 luotsannut alankomaalainen Guus Hiddink jätti paikkansa vuoden 2006 MM-kisojen päätyttyä. Tunnetuimpia australialaispelaajia ovat muun muassa Harry Kewell, Mark Viduka ja Tim Cahill.

## [muokkaa] Historia

Australian jalkapallomaajoukkue koottiin ensimmäisen kerran vuonna 1922 Uudessa-Seelannissa pelattuun turnaukseen. Seuraavien 25 vuoden ajan Australian vakiovastustajia olivat Uusi-Seelanti, Kiina ja Etelä-Afrikka. Lentolippujen halpenemisen jälkeen vastustajien määrä kasvoi. Kuitenkin Australian maantieteellinen eristyneisyys on aina vaikuttanut maan jalkapalloelämään.

Vuoden 2006 jalkapallon MM-kisoissa nähtiin Australian historian toinen esiintyminen MM-tasolla. Edellinen vierailu nähtiin vuoden 1974 MM-kisoissa. Seuraavina 32 vuotena Australia koki useita niukkoja karsiutumisia. Vuosien 1970, 1978, 1982 ja 1986 karsintalohkoissa pelasivat Australian ja muiden OFC:n jäsenten lisäksi poliittisista syistä Taiwan, Iran ja Israel sekä muita maantieteellisesti eristäytyneitä maita. Australia pärjäsi näissä karsinnoissa hyvin, mutta lohkovoiton jälkeen seurasi aina jatkokarsinnat muutamaa UEFAn tai CONMEBOLin maata vastaan, mikä osoittautui toistuvasti liian kovaksi tehtäväksi.

Vuoden 1998 karsinnoissa OFC:lle tarjottiin helpotusta, sillä kisojen pääsyyn vaadittiin liiton lohkovoiton lisäksi vain yhden jatkokarsintavastustajan voittaminen. Karsittaessa vuoden 1998 ja 2002 MM-kisoihin Iran ja Uruguay pudottivat Australian, mutta vihdoin vuoden 2006 MM-karsinnoissa Australia onnistui lyömään Uruguayn rangaistuspotkuilla.

Australia pitää hallussaan jalkapallon historian suurimaalisinta maaotteluvoittoa (31-0 Amerikan Samoasta) vuoden 2002 MM-karsinnoista.

Vuonna 2006 Australia siirtyi Oseanian liitosta OFC:stä Aasian maanosaliiton AFC:n jäseneksi.

## [muokkaa] Pelaajat

Australian joukkue vuoden 2006 MM-kisoissa.

### [muokkaa] Maalivahdit

- 1 Mark Schwarzer (Middlesbrough FC)
- 12 Ante Covic (Hammarby IF Fotboll)
- 18 Zeljko Kalac (AC Milan)

### [muokkaa] Puolustajat

- 2 Lucas Neill (Blackburn Rovers FC)
- 3 Craig Moore (Newcastle United FC)
- 6 Tony Popovic (Crystal Palace FC)
- 14 Scott Chipperfield (FC Basel)
- 16 Michael Beauchamp (Central Coast Mariners)
- 22 Mark Milligan (Sydney FC)

### [muokkaa] Keskikenttäpelaajat

- 4 Tim Cahill (Everton FC)
- 5 Jason Čulina (PSV Eindhoven)
- 7 Brett Emerton (Blackburn Rovers FC)
- 8 Josip Skoko (Wigan Athletic FC)
- 11 Stan Lazaridis (Birmingham City FC)
- 13 Vince Grella (Parma FC)
- 20 Luke Wilkshire (Bristol City FC)
- 21 Mile Sterjovski (FC Basel)
- 23 Mark Bresciano (Parma FC)

### [muokkaa] Hyökkääjät

- 9 Mark Viduka (Middlesbrough FC)
- 10 Harry Kewell (Liverpool FC)
- 15 John Aloisi (Deportivo Alavés)
- 17 Archie Thompson (PSV Eindhoven)
- 19 Josh Kennedy (Dynamo Dresden)

Haettu osoitteesta http://fi.wikipedia.org../../../a/u/s/Australian_jalkapallomaajoukkue.html

Luokat: Jalkapallomaajoukkueet | Australian urheilu | Australian jalkapallo

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- العربية
- Bahasa Indonesia
- Česky
- Deutsch
- Eesti
- English
- Español
- Euskara
- Français
- 한국어
- Italiano
- עברית
- Latviešu
- Lietuvių
- Magyar
- Nederlands
- 日本語
- Norsk (bokmål)
- Polski
- Português
- Русский
- Slovenčina
- Српски / Srpski
- Svenska
- Türkçe
- 中文